Գենադի Շապովալով

**Գենադի Նիկոլաևիչ Շապովալով** (, ), ուկրաինացի զինծառայող, Ուկրաինայի զինված ուժերի գեներալ-մայոր։ 2025 թվականից Ուկրաինայի զինված ուժերի ցամաքային զորքերի հրամանատարը։

## Կենսագրություն
Գենադի Շապովալովը ծնվել է Կիրովոգրադի մարզում 1978 թվականին։

2000 թվականին նա գերազանցությամբ ավարտել է Խարկովի պոլիտեխնիկական համալսարանի տանկային զորքերի ինստիտուտը։ 2012 թվականին գերազանցությամբ ավարտել է Ուկրաինայի ազգային պաշտպանության համալսարանի զորքերի կիրառման հրամանատարաշտաբային ինստիտուտը։ Նաև ավարտել է Օստրոգի ակադեմիան՝ միջազգային հարաբերությունների, հասարակայնության հետ կապերի և տարածաշրջանային ուսումնասիրությունների մասնագիտությամբ, ինչպես նաև ԱՄՆ բանակի ռազմական քոլեջը։

2022 թվականին զբաղեցրել է Ուկրաինայի զինված ուժերի ռազմական համագործակցության գլխավոր վարչության պետի պաշտոնը։ 2023 թվականի հունիսի 20-ին ընտրվել է Ուկրաինայի եվրաատլանտյան ինտեգրման համակարգման հանձնաժողովի անդամ։

2024 թվականի գարնանը նշանակվել է Տավրիայի համատեղ ռազմական բազայի հրամանատար։

2024 թվականի ապրիլի 16-ի նշանակվել է Հարավ օպերատիվ հրամանատարության հրամանատար։ Ազատվել է պաշտոնից 2025 թվականի փետրվարի 4-ին։ Նախագահ Վլադիմիր Զելենսկին հայտարարել է, որ Գենադի Շապովալովը գործընկերների հետ կաշխատի Վիսբադենում, որտեղ գտնվում է Ուկրաինայի ՆԱՏՕ-ի օժանդակության և վարժանքների հրամանատարությունը (NSATU): Նրա խնդիրն է համակարգել Ուկրաինային տրամադրվող անվտանգության օգնությունը։

2025 թվականի հունիսի 19-ին Ուկրաինայի նախագահը նրան նշանակել է Ուկրաինայի զինված ուժերի ցամաքային զորքերի հրամանատար։

## Պարգևներ
* «Ուկրաինային մատուցած զինվորական ծառայության համար» մեդալ (2017 թվականի դեկտեմբերի 5)։
* Բոգդան Խմելնիցկիի 3-րդ աստիճանի շքանշան (2025 թվականի դեկտեմբերի 4)։

## Պատկերասրահ

Պատկեր:Геннадій_Шаповалов.jpg|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովը միջազգային գործընկերների հետ հանդիպման ժամանակ։ Կիև, 2025 թվական
Պատկեր:Meeting_with_the_british.jpg|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովի աշխատանքային հանդիպումը Մեծ Բրիտանիայի պաշտպանության շտաբի պետ, ավիացիայի գլխավոր մարշալ Ռիչարդ Նայթոնի գլխավորած բրիտանական պատվիրակության հետ։
Պատկեր:Meeting_with_the_british2.jpg|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովի հանդիպումը Մեծ Բրիտանիայի զինված ուժերի պաշտպանության շտաբի պետ, ծովակալ սըր Էնթոնի Ռադակինի և նրա իրավահաջորդ, ավիացիայի գլխավոր մարշալ սըր Ռիչարդ Նայթոնի հետ
Պատկեր:Shapovalov_2025.jpg|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովը (աջից) բրիտանացի գործընկերների հետ հանդիպման ժամանակ։ Կիև, 2025 թվական
Պատկեր:Visit_to_training_center.jpg|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովը ուսումնական կենտրոններից մեկը այցելելիս։
Պատկեր:184_center.jpg|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովը Ուկրաինայի զինված ուժերի հետման Պետրո Սահայդաչնիի անվան ցամաքային զորքերի ազգային ակադեմիայի 184-րդ ուսումնական կենտրոն այցելության ժամանակ։
Պատկեր:Shapovalov_desna.png|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովը 169-րդ իշխան Յարոսլավ Իմաստունի («Դեսնա») անվան ուսումնական կենտրոն այցելության ժամանակ
Պատկեր:Shapovalov_bazzard.png|Ուկրաինայի զինված ուժերի ցամաքային զորքերի հրամանատար, գեներալ-մայոր Գենադի Շապովալովը ՆԱՏՕ-ի հատուկ առաքելության հրամանատար - Ուկրաինայի անվտանգության աջակցության խմբի (NSATU/SAG-U) հրամանատար, գեներալ-լեյտենանտ Քուրթիս Բազարդի հետ հանդիպման ժամանակ։
Պատկեր:Tank_school.png|Բրիգադի գեներալ Գենադի Շապովալովը տանկային դպրոցում։


## Ծանոթագրություններ

Կատեգորիա:Բրիգադի գեներալներ
Կատեգորիա:Ուկրաինացի զինվորականներ